A BIZOTTSÁG 537/2005/EK RENDELETE
(2005. április 7.)
a Közösség legrászorultabb személyeinek az intervenciós készletekből származó élelmiszerekkel történő ellátására vonatkozó részletes szabályozás megállapításáról szóló 3149/92/EGK rendelet módosításáról szóló 1903/2004/EK rendelet olasz és holland nyelvű verziójának helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kijelölt szervezeteknek az intervenciós készletekből származó élelmiszerekkel a Közösség legrászorultabb személyei szétosztással történő ellátására vonatkozó általános szabályok megállapításáról szóló, 1987. december 10-i 3730/87/EGK tanácsi rendeletre (1) és különösen annak 6. cikkére,
mivel:
(1)
A Bizottság elfogadta az 1903/2004/EK rendeletet (2).
(2)
Egy ellenőrzés során kiderült, hogy az olasz és holland nyelvű szövegváltozatok nem felelnek meg az illetékes irányítóbizottságok elé elfogadásra előterjesztett szövegnek a végrehajtási folyamat ellenőrzés tárgyát képező szakaszai tekintetében. Következésképpen az említett nyelvi verziókat megfelelően módosítani szükséges.
(3)
A jelen helyesbítés az 1903/2004/EK rendelet alkalmazásának kezdő időpontjára visszamenő hatállyal érvényes,
ELFOGADTA EZT A RENDELETET:
1. cikk
Kizárólag az olasz és a holland nyelvű szövegváltozatot érinti.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet a 2005. évi terv végrehajtásától kezdődően alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. április 7-én.